"تورکیه لیبیا بو اؤلکه‌نین قانونی حکومتی اولان طرابلس رهبرلیگی‌نین یانیندا اولماغا داوام ائده‌جک".
بونو جمهور باشقانی و عدالت و اینکیشاف پارتیسی‌نین (آک پارتی) صدری رجب طیب اردوغان پارتیسی‌نین تورکیه بؤیوک میللت مجلیسی قروپ ییغینجاغیندا ائتدیگی چیخیشدا دئییب.
"اؤلکه‌میز لیبیا-یا ویایا آیاق باسان کیمی عصیانچی خفترین ایرلیلییشی اساساً دایانمیشدی. اولوسلار آراسی بیرلیگین ایشتیراک ائتدیگی دانیشیق‌لاردا عدالت‌لی بیر راضیلاشما الده ائدیلمه یه جگی تقدیرده قانونی طرابلس رهبرلیگینی اؤلکه‌نین هر یئرینده حاکمیت قورماسی اوچون دستکله یه جییک"-دئیه اردوغان بیلدیریب.
چیخیشیندا تورکیه-‌نین آغ دنیزیندکی قرارلی موضعی‌نین قبول ائدیلمه‌یه باشلاندیغینی دا ایفاده ائدن پرزیدنت "آغ  دنیزینده لیبیا ایله قبول ائتدیگیمیز راضیلاشما‌دان سونرا تدریجا دییشن تارازلیق‌لاری اؤلکه‌میزین خیرینه گوجلندیریریک. آوروپا بیرلیگی‌نین لیبیا ایله باغلی قرار قبول ائتمک صلاحیتی یوخ‌دور. بو مسئله ده قرارلی موضع سایه‌سینده آغ دنیزینده اعلان ائتدیگیمیز ایستاتوس، یونانیستان باشدا اولماقلا موداخیله ائدن اؤلکه‌لر طرفیندن قبول ائدیلمه‌یه باشلاندی" دئییب.
